text: Sachiez que cele conpaignie 
   Fu de mainte gent graciie 
   Le jour, et prisie et loée. 
   Et lors fu li aigue cornée 
   En pluseurs lieus. Lors s'apresterent, 
   Pour servir, cil qui tenu erent 
   De servir à cele jornée. 
   Mainte coupe d'or ou dorée 
   Veïssiez maint baron tenir 
   Pour roi Cléomadès servir. 
   Bacins d'or et d'argent tenoient 
   Cil qui au roi donner devoient 
   L'aigue pour ses mains alaver. 
  